ישראל באירוויזיון 2025

**[[ישראל באירוויזיון|ישראל]] השתתפה ב[[אירוויזיון 2025]]**, שנערך בבזל שבשווייץ. זו היא ההשתתפות ה-47 של ישראל בתחרות. נציגת ישראל באירוויזיון 2025 היא יובל רפאל לאחר ניצחונה בכוכב הבא לאירוויזיון 2025, עם השיר "New Day Will Rise".

בגמר האירוויזיון ששודר ב-17 במאי 2025, ישראל הגיע אל המקום השני עם סך כולל של 357 נקודות: 60 נקודות מהשופטים (מקום 14) ו-297 נקודות מהקהל (מקום ראשון).

בהשוואה לאירוויזיון 2024, הוא עבר בשקט יחסי מבחינת אירועים פוליטיים ואלו שקרו היו שוליים יחסית (ראו בהמשך). בתקנות של איגוד השידור האירופאי, שנחקקו לאחר האירוויזיון במאלמו, למשלחות עצמן הובהר שאמירות פוליטיות פומביות, רמיזות נגד משתתפים אחרים, או שימוש בפלטפורמות האירוויזיון למסרים חיצוניים, יכולים להיחשב הפרת קוד התנהגות ולענישה. בנוסף, בגלל שבבזל יש קהילה מוסלמית יותר קטנה, ופחות אקטביזם שמאל רדיקלי מאשר במאלמו, הקהל באולם היה פחות עוין למשלחת הישראלית מאשר בתחרות הקודמת.

## לפני האירוויזיון
### בחירת המבצע

ב-31 במאי 2024 אישר תאגיד השידור הישראלי את השתתפותה של ישראל באירוויזיון 2025. בהמשך נודע כי בחירת הנציג תמשיך במסגרת התוכנית "הכוכב הבא לאירוויזיון". הצילומים החלו ב-10 באוקטובר 2024, וצפויים להישדר החל מ-10 בנובמבר 2024. דווח כי בין המשתתפים בתוכנית יהיו להקת חמסה, הזמר בני אלבז, הזמרת מורן אהרוני, להקת הבובנאים רד בנד, הזמר רון בוחניק והזמרת ואלרי חמאתי. גמר הכוכב הבא לאירוויזיון 2025 התרחש ב-22 בינואר 2025 ובו זכתה יובל רפאל שקיבלה סך הכל 157 נקודות מהקהל והשופטים ביחד.

#### שלב הגמר
שלב הגמר שודר ב-22 בינואר 2025 והורכב משני סבבים.

##### סיבוב ראשון
בסיבוב הראשון, התמודדו ארבעת המבצעים מול השופטים והקהל. בסיום כל ביצוע, כל שופט דירג את הביצוע עד 12 נקודות. לאחר ההופעה האחרונה, נפתחה ההצבעה לצופים, באמצעות אפליקציית mako וכאן הרשמית והם יכלו להצביע 10 פעמים לביצוע אחד מתוך הארבעה. קולות השופטים היוו 30% מהתוצאה הסופית, בעוד קולות הצופים היוו 70%. שלושת המתמודדים שקיבלו את מרב הקולות, עלו לסיבוב השני.

##### סיבוב שני
בסיבוב השני התמודדו שלושת המבצעים הנותרים מול השופטים והקהל. לאחר ההופעה האחרונה, נפתחה ההצבעה לצופים, באמצעות אפליקציית mako וכאן הרשמית והם יכלו להצביע לביצוע אחד מתוך השלושה. במהלך הצבעת הצופים, כל שופט מסר את הצבעתו על ידי חלוקת 8, 10 ו-12 נקודות לשלושת המתמודדים. ההצבעה התחלקה בצורה שווה בין השופטים והצופים - 50% לכל אחד. סך כל הנקודות שניתנו לשופטים לחלק בין שלושת המבצעים הוא 180 וכך גם לקהל הצופים.

### בחירת השיר
ב-30 בדצמבר 2024, כאן וקשת פנו ל-120 יוצרים להגשת הצעות לשיר עבור התחרות, גם השנה נדרש שילוב השפה העברית. השיר הנבחר ייחשף במשדר מיוחד בחודש מרץ בכאן 11. ב-2 בפברואר 2025 הסתיים מועד הגשת השירים לתחרות. ב-7 בפברואר 2025 נבחר השיר שכתבה והלחינה קרן פלס והפיק תומר בירן, השיר כולל בתוכו פסוק משיר השירים. לאחר בחירת השיר פנו יוצרים במכתב לתאגיד שיבטלו את ההחלטה שבחרו בשיר של פלס, בטענה שהיא בניגוד עניינים. בנוסף התערב שר התקשורת, שלמה קרעי ודרש שיפרסמו את שיקולי הבחירה. לאחר שהפניות לתאגיד לא נענו, היוצרים בהובלת אלעד טרבלסי ורון ביטון הציבו אולטימטום לתאגיד, שיפתחו הליך מחודש לבחירת השיר, או שיפנו לבית המשפט הגבוה לצדק. ב-17 בפברואר 2025 איגוד השידור האירופי אישר את השיר לתחרות. ב-3 במרץ 2025 נחשף שם השיר "New Day Will Rise". ב-9 במרץ 2025 השיר הושמע בהשמעת בכורה בכאן.

## קריאות להחרגה
#### לפני האירוויזיון
ממוזער|הפגנה פרו-פלסטינית בטקס הפתיחה בבזל, 11.5.25.
עקב מלחמת חרבות ברזל המתמשכת, השתתפותה של ישראל בתחרות המשיכה להיות שנויה במחלוקת, עם קריאות להדרת המדינה מהאירוע, אם כי בקנה מידה קטן יותר בהשוואה לתחרות הקודמת בשנה שעברה.

ב-21 בדצמבר 2024, פנתה רשות השידור הציבורית בסלובניה לאיגוד השידור האירופאי בבקשה להדיח את ישראל מהתחרות, ב-26 בפברואר 2025, רשת השידור – RTVSLO, שקלה גם לפרוש מהתחרות ולצנזר את ביצועיה של ישראל אם ישראל לא תוחרג. ערוץ השידור הפיני Yle קיבל עצומה חתומה על ידי למעלה מ-500 אמנים פינים במרץ 2025, בדרישה כי השדרן יחרים את התחרות אם ישראל תורשה להתחרות; בין החותמים היו איג'ה אהבו, אירו ריטלה ושרה מלרי.

אל בקשת הסלובנים והפינים הצטרפה רשות השידור הציבורית בספרד וב-25 באפריל 2025, העלתה רשות השידור באיסלנד דרישה דומה. שרת החוץ של איסלנד אף היא הצטרפה לקריאה זו.

במרץ, העלה יו"ר RTVE את נושא השתתפות ישראל לדיון במועצת המנהלים. ב-11 באפריל החליטה RTVE לבקש דיון ב-EBU על רקע חששות מהמצב בעזה. ה-EBU השיב שכל החברות זכאיות להשתתף. בהמשך, גם VRT הבלגי הצטרף לקריאה לדיון, אך איגוד השידור האירופי דבק בהחלטתו.
* ב-6 במאי 2025, שבוע לפני פתיחת התחרות, 72 מתמודדי אירוויזיון לשעבר חתמו על עצומה הקוראת להדרת ישראל, ביניהם הזוכים לשעבר צ'רלי מקגטיגן וסלבדור סוברל (הזוכה בתחרות 2017). את העצומה פרסמה קבוצה בשם "אמנים למען פלסטין בריטניה".
* ב-8 במאי 2025, פנתה רשות השידור הציבורית באירלנד לאיגוד השידור האירופאי בבקשה לדיון על השתתפותה של ישראל בתחרות. בנוסף, 30 משתתפי עבר באירוויזיון חתמו על עצומה הקוראת להדרת ישראל.
* ב-9 במאי 2025, נמו הזוכה של האירוויזיון שנה שעברה, קרא/ה להחרים את ישראל השנה מהתחרות.
* בתגובה למאמר דעה של 18 אמנים נורווגים שקראו להדרת ישראל, הצהיר ערוץ השידור NRK כי לא יבקש להחרים את ישראל.

##### בפתיחת האירוויזיון
אירוע "שטיח הטורקיז", שנערך ב-11 במאי 2025 בעיר המארחת בזל, היה יעד למפגינים פרו-פלסטינים במטרה למחות על השתתפות ישראל. אחד המפגינים "העביר אצבע על גרונו כאילו הוא מאיים לשסף את גופה של רפאל". הוא נעצר לאחר מספר ימים בעקבות תלונה של תאגיד השידור "כאן 11".

## באירוויזיון
ממוזער|יובל רפאל באירוע פתיחת האירוויזיון, השטיח הטורקיז
ממוזער|יובל רפאל במצעד הדגלים באירוויזיון
ממוזער|יובל רפאל בתחילת הביצוע של השיר בתחרות
ממוזער|יובל רפאל בשיא הביצוע של השיר בתחרות

### אבטחה מוגברת והנחיות זהירות למשלחת הישראלית ולמבקרים
המטה לביטחון לאומי פרסם אזהרה לישראלים המתכננים להשתתף באירועי אירוויזיון 2025 בשווייץ, בעקבות חשש לפיגועים או מחאות אלימות. המל"ל המליץ להימנע מהגעה לאירועים רבי-משתתפים המזוהים עם ישראל ושאינם מאובטחים, להתרחק מהפגנות ומחאות פרו-פלסטיניות, ולהימנע מעדכון על פרטי מיקום ותוכניות נסיעה ברשתות החברתיות. כמו כן, הומלץ להצניע סממנים ישראליים או יהודיים במרחב הציבורי.

ישראלים ששהו בבזל קיבלו התראות באפליקציה של פיקוד העורף שקראה להימנע מעימותים ולפנות לכוחות הביטחון המקומיים בכל רגע של חשד קל.

בנוסף למשלחת הישראלית לאירוויזיון, צורפו סוכני שב"כ לאבטח את המשלחת ואת הנציגה יובל רפאל. כמו כן, בתדריך ביטחוני שנמסר לחברי המשלחת הישראלית לפני הגעתם לבזל, הם הונחו לנקוט בהתנהגויות מסוימות ולפעול לפי הנחיות הכוללות אמצעים חשאיים (שפרטיהם אינם ניתנים לפרסום), במטרה לשמור על ביטחונם לאורך שהותם בעיר.

### הצבעה
#### נקודות שהוענקו לישראל
##### חצי הגמר

##### גמר

#### נקודות שישראל העניקה
##### חצי הגמר

##### גמר

#### תוצאות הצבעה מפורטות
##### חצי הגמר

##### גמר
חמשת החברים בצוות השיפוט הישראלי היו:
* אסי טל
* סער גמזו
* יוני רועה
* אביה פרחי
* נוגה קליין

## תקריות אנטי-ישראליות
### התבטאויות אנטי-ישראליות בשידורי האירוויזיון
רשת השידור הפלמית VRT בבלגיה שידרה קליפ מחאה לפני חצי הגמר הראשון, בעקבות לחץ מצד איגוד העובדים שלה. הקליפ כלל מסרים פוליטיים נגד ישראל, בהם: "לישראל יש קול באירוויזיון – לפלסטינים אין". ברשת ציינו כי לא מדובר בעמדת ההנהלה, אלא ביוזמה עצמאית של האיגוד.

במהלך השידור החי של חצי הגמר השני, הקריאו מגישי רשות השידור הספרדית RTVE טקסט שהתייחס ללחימה בעזה וקרא לפתוח דיון על השתתפות ישראל בתחרות: . באיגוד השידור האירופי ראו בכך הפרה של הכללים האוסרים על מסרים פוליטיים בתחרות, ושלחו לרשות הספרדית מכתב אזהרה רשמי שבו ציינו כי מדובר בחציית גבול הפוגעת בנייטרליות האירוע. האיגוד הזהיר כי הפרות נוספות עלולות להביא להטלת סנקציות.

בנוסף, בעקבות אירועים בחזרה הגנרלית האחרונה של התחרות, התקבלה החלטה לאסור על שימוש במשרוקיות בקהל במהלך המופע.

### תקיפת ישראלים
#### ניסיונות פריצה לבמה בעת הופעתה של יובל רפאל – נציגת ישראל
במהלך גמר האירוויזיון 2025 התרחש ניסיון התפרצות לבמה בעת הופעתה של נציגת ישראל, יובל רפאל. אדם ניסה להתפרץ לבמה בזמן ההופעה אך נבלם על ידי מאבטחים. בעקבות האירוע, עזבה המשלחת הישראלית את אזור הגרין רום וחזרה מאוחר יותר. לאחר סיום הופעתה, קראה רפאל מהבמה: "עם ישראל חי".

בנוסף, באותה הופעה, זוג מהולנד, שהביע תמיכה בפלסטינים, ניסה לעלות לבמה תוך קריאות "Free Palestine" וריסוס צבע אדום על הסובבים. המאבטחים, כולל אנשי שב"כ, הצליחו למנוע את ההתפרצות, והשניים נעצרו והועברו לידי המשטרה. איש צוות נפגע קלות מהתקרית.

## מחלוקות
### סערה בעקבות התבטאות בשידור על הקהילה הארמנית
במהלך השידור החי של חצי הגמר השני מטעם תאגיד השידור הישראלי "כאן 11", התבטא המגיש אסף ליברמן באופן שעורר תגובות ביקורתיות, בעיקר מצדה של הקהילה הארמנית. לאחר הופעת הנציג הארמני, ליברמן העיר: "אני לא מאמין שלחבר’ה האלה אנחנו נתנו רובע שלם בירושלים", ובהמשך התייחס לשם השיר ("SURVIVOR") ואמר: "אז מה אנחנו נרגיש אחרי השיר הזה?". ההתבטאויות עוררו תגובות ברשתות החברתיות, בהן נטען כי מדובר בפגיעה בזיכרון ההיסטורי של הקהילה הארמנית בירושלים. בעקבות הביקורת, פרסם ליברמן הבהרה והתנצלות, וציין כי דבריו נאמרו בהומור וכי לא הייתה כוונה לפגוע.

## קישורים חיצוניים

* 
* 
* אירוויזיון 2025 באתר כאן
* גיא סולו, "לא נגיע לחצי הגמר": הפרוטוקולים של בחירת השיר הישראלי לאירוויזיון נחשפים, באתר EuroMix, 2 באפריל 2025
* יהל כרמלי, לא רק בבזל: אווירה עוינת גם ברשתות החברתיות נגד השתתפות ישראל באירוויזיון!, EuroMix, 13 במאי 2025

## הערות שוליים

קטגוריה:מדינות באירוויזיון 2025
קטגוריה:ישראל באירוויזיון
קטגוריה:2025 בישראל